Diari Oficial de la Generalitat Valenciana


Sumari del DOGV 5525, del 01-06-2007 (2007/7120)

ORDE de 18 de maig de 2007, de la Conselleria de Cultura, Educació i Esport, per la qual es convoca un concurs públic per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5525

Data del DOGV
:   01-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7120


Data del document
:   18-05-2007

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * associació
    * ajuda pública
    * cultura regional
    * suport econòmic

ORDE de 18 de maig de 2007, de la Conselleria de Cultura, Educació i Esport, per la qual es convoca un concurs públic per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana. [2007/7120]
La conselleria de Cultura, Educació i Esport és el departament del Consell de la Generalitat al qual correspon exercir, entre d'altres, les competències relatives a la promoció cultural.
L'acompliment d'estes competències requerix l'establiment d'una política de promoció i difusió del patrimoni cultural i de l'art que s'articule en vinculació amb l'activitat de foment desplegada per l'administració autonòmica, i en concret del foment d'activitats de difusió i promoció de l'art.
Per tot això, i fent ús de les facultats que em conferix l'article 28.e de la Llei 5/1983, de 30 de desembre, del Consell,
ORDENE
Primer
Convocar un concurs públic per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana, i aprovar les bases per les quals es regirà, així com el model d'instància, que s'inclouen com a annexos I, II, III i IV en la present orde.
Segon
L'import global màxim d'estes ajudes és de trenta mil (30.000) euros, que s'han de finançar a càrrec de l'aplicació pressupostària 83.00.94.403.64.4, codi de línia T6617, de l'estat de despeses del pressupost de la Generalitat per a l'exercici de 2007.
DISPOSICIONS FINALS
Primera
Es delega en la secretària autonòmica de Cultura i Política Lingüística la facultat de concedir estes ajudes i se l'autoritza perquè, en l'àmbit de les seues competències, dicte les resolucions que considere necessàries per a dur a terme el que disposa esta orde.
Segona
La present orde produirà efectes des de l'endemà de la publicació en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
València,18 de maig de 2007
El conseller de Cultura, Educació i Esport,
ALEJANDRO FONT DE MORA TURÓN
ANNEX I
Bases de la convocatòria pública per a la concessió d'ajudes a associacions i organitzacions culturals valencianes que organitzen certàmens i/o fires d'art contemporani a la Comunitat Valenciana.
Primera. Objecte
L'objecte d'estes ajudes és el suport a l'organització de certàmens i/o fires d'art contemporani a la Comunitat Valenciana que tinguen lloc l'any 2007 per part d'associacions i organitzacions culturals.
Als efectes d'esta convocatòria, s'entén per "certamen i/o fira d'art contemporani" qualsevol esdeveniment organitzat a fi que les galeries d'art legalment constituïdes, així com associacions de galeries, admeses a la participació, exposen i donen difusió a obres i propostes d'art contemporani.
Segona. Beneficiaris
1. Dins dels límits pressupostaris i d'acord amb les condicions i criteris que establixen les presents bases, poden obtindre estes ajudes les associacions i organitzacions culturals valencianes que organitzen certàmens o fires d'art contemporani a la Comunitat Valenciana complint els requisits indicats en les bases de la present convocatòria.
2. Als efectes d'esta convocatòria, s'entén per "associació i organització cultural" qualsevol persona jurídica, de naturalesa associativa en el primer cas, i de qualsevol naturalesa en el segon, que exercisca activitats de finalitat social relacionades amb l'art i la cultura.
3. Com a beneficiaris d'estes ajudes, queden excloses les administracions públiques, enteses en el sentit previst en l'article 2 de la Llei 30/1992, de règim jurídic de les administracions públiques i del procediment administratiu comú, així com els consorcis o mancomunitats.
4. S'han de complir en tot cas, abans de la finalització del termini de presentació d'instàncies, els requisits que establixen els punts 2 i 3 de l'article 13 de la Llei 38/2003, de 17 de novembre, general de subvencions, per a obtindre la condició de beneficiari, i acreditar-los de la forma prevista en l'apartat 7 del mateix article.
Tercera. Formalització de sol·licituds
1. El termini de presentació de les sol·licituds és de quinze dies hàbils a comptar des de l'endemà de la publicació d'esta orde en el Diari Oficial de la Comunitat Valenciana.
2. Les sol·licituds, dirigides a la Secretaria Autonòmica de Cultura i Política Lingüística, el model de les quals figura en l'annex II, s'han d'acompanyar dels documents següents:
a) Fotocòpia confrontada de l'escriptura que acredita la representació que exercix la persona que subscriu la sol·licitud, en el cas de persones jurídiques.
b) Fotocòpia compulsada del DNI o NIF de la persona que actua com a representant de l'entitat.
c) Fotocòpia compulsada del document públic que acredita l'existència de l'entitat.
d) Fotocòpia compulsada del NIF o CIF i les dades bancàries on es desitja rebre la subvenció, segons el model que figura com a annex III.
e) Memòria detallada del certamen, en què han de figurar els punts següents:
- Contingut o discurs del certamen.
- Duració, data i lloc de realització.
- Enumeració de les galeries d'art participants, així com l'acreditació de l'admissió en la fira o certamen.
- Pressupost estimat del cost de la fira o certamen.
- Procedència dels mitjans econòmics de finançament de la fira o certamen.
- Descripció dels locals, amb la indicació expressa de la superfície destinada al certamen.
f) Dossier amb les activitats culturals i artístiques realitzades fins al moment.
g)Acreditació de trobar-se al corrent en les obligacions tributàries (estatals i autonòmiques) i de la Seguretat Social, per mitjà d'un testimoni judicial, certificats telemàtics o transmissions de dades, o d'un certificat administratiu emés a l'efecte. No obstant això, el fet que l'interessat s'aculla a esta convocatòria comporta l'autorització expressa a la Secretaria Autonòmica de Cultura i Política Lingüística per a sol·licitar de les administracions tributàries i de la Seguretat Social les dades indicades.
h) Declaració responsable, segons consta en l'annex IV, relativa al compliment de la normativa d'integració laboral de persones amb discapacitat, tot això de conformitat amb el Decret 279/2004, de 17 de desembre, del Consell de la Generalitat Valenciana, pel qual es regulen mesures en els procediments de contractació administrativa i de concessió de subvencions per al foment de l'ocupació en les persones amb discapacitat.
3. La sol·licitud i la documentació assenyalades en esta base s'han de presentar en el Registre General de la conselleria de Cultura, Educació i Esport, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4. Si la sol·licitud no complira els requisits indicats o estiguera incompleta, es requeriria el sol·licitant perquè en el termini de deu dies corregira la falta o aportara els documents preceptius, amb la indicació que si no ho feia, es consideraria que hauria desistit de la seua petició, després de dictar la resolució prèvia corresponent i notificar-la al sol·licitant.
Quarta. Procés de selecció
1. La selecció prèvia de les sol·licituds l'ha de realitzar una comissió avaluadora formada pel cap de la unitat administrativa de Documentació i el cap de l'Àrea d'Arts Plàstiques, i dos persones designades per la secretària autonòmica, i presidida per la secretària autonòmica de Cultura i Política Lingüística, o persona en qui delegue. Així mateix, la secretària autonòmica ha de designar entre el personal funcionari la persona que realitzarà les funcions de secretària.
2. Basant-se en el seu informe, la comissió avaluadora ha d'elevar la proposta a la secretària autonòmica de Cultura i Política Lingüística perquè dicte la resolució de concessió d'ajuda objecte d'esta convocatòria, per delegació del conseller de Cultura, Educació i Esport. La resolució s'ha de publicar en el Diari Oficial de la Comunitat Valenciana.
3. Si la convocatòria no es resol ni es notifica en el termini de sis mesos comptats des de l'endemà de la publicació, es considerarà que la sol·licitud presentada ha sigut desestimada per silenci administratiu. La resolució d'adjudicació s'ha de publicar també en el Diari Oficial de la Comunitat Valenciana.
Cinquena. Import de l'ajuda
La dotació total s'ha de distribuir a partir d'una assignació inicial mínima, que s'ha de determinar segons el nombre de beneficiaris, per projecte presentat que arribe al mínim de 40 punts, d'acord amb el barem de la base sisena, i que complisca les condicions de la convocatòria. La dotació màxima la determina l'import total de la línia.
Atenent les disponibilitats pressupostàries existents, les presents ajudes, de forma individual o en concurrència amb altres ajudes o subvencions, ingressos o recursos, no poden superar en cap cas el cost total del projecte o de l'activitat que ha de desplegar el beneficiari.
Sisena. Criteris de valoració
Per a la distribució de les ajudes, s'han de tindre en compte els criteris objectius següents, que s'han de valorar fins al màxim de punts indicats a continuació:
- Interés cultural i artístic del certamen: 30 punts.
- Nombre de participants: 25 punts.
- Duració del certamen: 20 punts.
- Pressupost i la seua adequació al projecte: 15 punts.
- Treballs realitzats amb anterioritat: 10 punts.
- Repercussió cultural per a la difusió de la cultura en la societat: 10 punts.
Setena. Obligacions dels beneficiaris
Són obligacions dels beneficiaris, a la vista de l'article 14 de la Llei 38/2003, de 17 de novembre, general de subvencions:
a) Realitzar l'activitat o adoptar el comportament que fonamenta la concessió de les subvencions.
b) Justificar davant de l'òrgan concedent el compliment dels requisits i condicions, així com la realització de l'activitat i el compliment de la finalitat que determinen la concessió o l'obtenció de la subvenció.
c) Sotmetre's a les actuacions de comprovació per part de l'òrgan concedent, així com a qualsevol altra actuació de comprovació i control financer que puguen realitzar els òrgans de control competents, tant nacionals com comunitaris, aportant tota la informació requerida en l'exercici de les actuacions anteriors.
d) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades.
Esta comunicació ha d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
e) Disposar dels llibres comptables, dels registres diligenciats i de la resta de documents degudament auditats en els termes exigits per la legislació mercantil i sectorial aplicable al beneficiari en cada cas, així com de tots els estats comptables i registres específics que siguen exigits per les bases reguladores de les subvencions, amb la finalitat de garantir l'adequat exercici de les facultats de comprovació i control.
f) Conservar els documents justificatius de l'aplicació dels fons rebuts, incloent-hi els documents electrònics, en la mesura que puguen ser objecte de les actuacions de comprovació i control.
g) Procedir al reintegrament dels fons percebuts en els casos previstos en l'article 37 de la Llei 38/2003, de 17 de novembre, general de subvencions.
L'incompliment de les anteriors obligacions donarà lloc a l'exigència de les responsabilitats o sancions corresponents, d'acord amb la legislació vigent.
Setena. Reintegrament
És procedent el reintegrament de les quantitats percebudes i l'exigència de l'interés de demora des del moment del pagament de la subvenció fins a la data en què s'acorde la procedència del reintegrament, en els casos previstos en l'article 37 de la Llei 38/2003, de 17 de novembre, general de subvencions, entre els quals els següents:
a) Incompliment de l'obligació de justificació.
b) Obtenció de la subvenció sense complir les condicions requerides a l'efecte.
c) Incompliment de la finalitat per a la qual ha sigut concedida la subvenció.
d) Incompliment de les condicions imposades als beneficiaris amb motiu de la concessió de la subvenció.
Huitena. Alteració de les condicions
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, poden donar lloc a la modificació de la resolució de concessió.
Novena. Pagament i justificació
1. El pagament de les ajudes establides en la present orde s'ha de realitzar d'acord amb el que establixen el Decret Legislatiu de 26 de juny de 1991 del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, i la Llei de pressupostos de la Generalitat per a l'any 2007.
2. Per a poder efectuar el pagament, els beneficiaris han de presentar, abans del 5 de desembre de 2007, la documentació següent, a la vista de l'article 30 de la Llei general de subvencions:
a) Original i fotocòpia dels justificants de les despeses fetes en relació amb l'organització del certamen. Les factures originals seran tornades amb la llegenda següent: "Factura presentada en la Generalitat per a justificar subvenció per un import de ... euros".
b) Memòria explicativa de les activitats realitzades, amb el desglossament de cada una de les despeses.
3. Si l'activitat ha sigut finançada amb la subvenció concedida i a més amb fons propis o altres subvencions o recursos, s'ha d'acreditar en la justificació l'import, la procedència i l'aplicació d'eixos fons a les activitats subvencionades.
4. Conclòs el termini sense que s'haja presentat esta documentació, l'ajuda quedarà sense efecte i s'arxivarà l'expedient.